पेंशनर्स समाज का सम्मान समारोह 5 को
पेंशनर्स समाज का सम्मान समारोह 5 को
शिवगंज| राजस्थानपेंशनर्स समाज तहसील शाखा शिवगंज की ओर से 5 फरवरी को वरिष्ठ पेंशनरों का सम्मान समारोह वार्षिक अधिवेशन आयोजित किया जाएगा। पेंशनर्स समाज के सचिव भंवरसिंह परिहार ने बताया कि राजकीय उच्च प्राथमिक विद्यालय भवन में सुबह साढ़े दस बजे सम्मान समारोह वार्षिकोत्सव का शुभारंभ होगा। समारोह में एसडीएम कुलराज मीणा, नगर पालिकाध्यक्ष कंचन सोलंकी, पूर्व विधायक संयम लोढ़ा, डॉ. देवराज परमार, पेंशनर्स समाज के जिलाध्यक्ष प्रवीण कुमार सिंदल अतिथि के रूप में मौजूद रहेंगे।
स्कूलका किया निरीक्षण
निंबज| निकटवर्तीहिम्मतपुरा गांव के राजकीय उच्च प्राथमिक स्कूल का बुधवार को पंचायत समिति सदस्य मोहनसिंह देवड़ा ने निरीक्षण किया। निरीक्षण के दौरान स्कूल में कार्यरत सभी शिक्षक मौजूद थे तथा 127 के नामांकन में से 94 छात्र-छात्राएं उपस्थित मिले। संस्था प्रधान अनोप सिंह के अनुसार वर्तमान में कृषि कुओं से बच्चे नहीं रहे हैं, जिससे कम उपस्थिति दर्ज हो रही है। देवड़ा ने स्कूल के पोषाहार कक्ष, स्टोर, शौचालय समेत सभी व्यवस्थाओं की जांच की। वहीं रेवदर अतिरिक्त ब्लॉक शिक्षा अधिकारी सुरेंद्र सिंह चारण ने स्थानीय स्कूलों के सीसीई शिक्षण व्यवस्था का अवलोकन किया तथा अधिगम सामग्री का अधिकतम उपयोग करने के निर्देश दिए।
hin_Deva hin_Deva hin_Deva hin_Deva hin_Deva